আসিয়ান সম্মেলনে যোগ দেবেন না মোদি!

ওয়েব ডেস্ক : আগামী ২৬ থেকে ২৮ অক্টোবর মালয়েশিয়ায় (Malaysia) অনুষ্ঠিত হতে চলেছে আসিয়ান (ASEAN) শীর্ষ সম্মেলন। সেই সম্মেলনে যোগদানের জন্য ভারত ও আমেরিকার দুই রাষ্ট্র প্রধানকে আমন্ত্রণ জানানো হয়েছিল বলে খবর। তবে সূত্রের খবর, সেই সম্মেলনে যোগ দেবেন না প্রধানমন্ত্রী নরেন্দ্র মোদি (Narendra Modi)। ভার্চুয়ালি আসিয়ানের বিভিন্ন বৈঠকগুলিতে যোগ দিতে পারেন তিনি। এর ফলে ডোনাল্ড ট্রাম্পের (Donald Trump) মুখোমুখি হতে হবে না মোদিকে।

সূত্রের খবর, ছটপুজো ও বিহারের বিধানসভা নির্বাচনের (Bihar Assembly Eection 2025) প্রচারের কারণে তিনি ওই সম্মেলনে যোগ দেবেন না। প্রসঙ্গত, বিহার ভোটের কারণে ছটপুজোকে বেশি গুরুত্ব দিতে চাইছে গেরুয়া শিবির। সেই কারণেই তিনি সেখানে যাবেন না বলে সূত্রের খবর। মোদির বদলে সেখানে ভারতের হয়ে প্রতিনিধিত্ব করবেন বিদেশমন্ত্রী এস জয়শংকর (S Jaishankar)। অন্যদিকে ভারতের প্রধানমন্ত্রী শুধু ভার্চুয়ালি বৈঠকগুলিতে যোগ দিতে পারেন।

আরও খবর : ভোটে জিতলেই মুখ্যমন্ত্রী হবে তেজস্বী যাদব! বড় ঘোষণা কংগ্রেস নেতার

প্রসঙ্গত, দক্ষিণ-পূর্ব এশিয়ার সম্মিলিত গোষ্ঠী হল দ্য অ্যাসোসিয়েশন অফ সাউথেস্ট এশিয়ান নেশন (ASEAN)। তবে এই গোষ্ঠীর সদস্য নয় ভারত (India) ও আমেরিকা (America)। তবে এই দুই দেশ হল ওই জোটের বাণিজ্যসঙ্গী। তবে সরকারি ভাবে কিছু না জানানো হলেও, সূত্রের খবর, এই সম্মেলনে যোগদানের জন্য ভারত ও আমেরিকাকে আমন্ত্রণ জানানো হয়েছে। এই অনুষ্ঠানে রাশিয়া, জাপান ও চীন যোগ দেবে বলে জানা যাচ্ছে।

মূলত, এই সম্মেলনে কোনও পার্শ্ব বৈঠকের সূচি না থাকলেও, সাক্ষাৎ হওয়ার সম্ভাবনা ছিল ট্রাম্প (Trump) ও মোদির (Modi)। তবে ভারতের প্রধানমন্ত্রী সেখানে না যাওয়ার সিদ্ধান্তে এই সম্ভাবনায় ইতি পড়েছে। প্রসঙ্গত, দীর্ঘদিন ধরে ভারত ও আমেরিকার মধ্যে সম্পর্কে টানাটানি চলছে। ফলে দুই দেশের রাষ্ট্রপ্রধান মুখোমুখি হলে সেটা বেশ তাৎপর্যপূর্ণ হতো বলে মনে করছে কূটনৈতিক মহল।